
ROMÂNIA

JUDEȚUL ALBA

MUNICIPIUL ALBA IULIA
PRIMAR
Nr.33.880/2026

REFERAT DE APROBARE
pentru proiectul de hotărâre  privind aprobarea transmiterii în administrarea Căminului pentru Persoane Vârstnice Alba Iulia a unor bunuri aflate în domeniul public al municipiului Alba Iulia

Prin proiectul de hotărâre supus spre dezbatere Consiliului Local al municipiului Alba Iulia, se propune să se ia în discuție aprobarea transmiterii în administrarea Căminului pentru Persoane Vârstnice Alba Iulia, instituție publică de asistență socială de interes local, cu personalitate juridică, ordonator terțiar de credite care funcționează în subordinea Consiliului Local al Municipiului Alba Iulia, a următoarelor bunuri proprietate a municipiului Alba Iulia – domeniul public:

a).imobilul (teren) situat administrativ în municipiul Alba Iulia, str.Lalelelor, nr.60, în suprafață de 13.778 mp, înscris în CF nr.119239 Alba Iulia, cu nr.cadastral 119239, cu categoria de folosință curți construcții, având cod de clasificare 9 și valoarea de inventar de 4.231.108,79 lei;


b).imobilul (construcție) situat administrativ în municipiul Alba Iulia, str.Lalelelor, nr.60, cu suprafața construită la sol de 3.480 mp, înscris în CF nr.119239 Alba Iulia, cu nr.cadastral 119239-C1, având cod de clasificare 1.6.2. și valoarea de inventar de 11.398.937,03 lei;


c).imobilul (construcție) situat administrativ în municipiul Alba Iulia, str.Lalelelor, nr.60, cu suprafața construită la sol de 301 mp, înscris în CF nr.119239 Alba Iulia, cu nr.cadastral 119239-C2;


d).imobilul (construcție) situat administrativ în municipiul Alba Iulia, str.Lalelelor, nr.60, cu suprafața construită la sol de 48 mp, înscris în CF nr.119239 Alba Iulia, cu nr.cadastral 119239-C3, având cod de clasificare 1.6.1. și valoarea de inventar de 364.534,31 lei.


Se mai propune  aprobarea transferului cu titlu gratuit al mijloacelor fixe și al obiectelor de inventar care asigură funcționarea imobilelor date în administrare, descrise la art.1 alin.(1) din proiectul de hotărâre, către Căminul pentru Persoane Vârstnice Alba Iulia.

La întocmirea proiectului de hotărâre, s-au avut în vedere următoarele:


În anul 2008, prin protocolul nr.33.852/2008 emis de Ministerul Muncii, Familiei și Egalității de șanse, bunurile ce fac obiectul prezentului proiect de hotărâre au trecut în proprietatea publică a municipiului Alba Iulia.


Cu toate că de la acea dată Căminul pentru Persoane Vârstnice Alba Iulia a utilizat, în fapt, bunurile în cauză, între această instituție și municipiul Alba Iulia prin Consiliul local, nu a fost încheiat nici un document prin care Căminul pentru Persoane Vârstnice Alba Iulia să dobândească vreun drept de administrare sau de folosință asupra acestor imobile, chiar dacă această instituție a introdus en evidențele sale financiar-contabile aceste bunuri.


Având în vedere faptul că în perioada imediat următoare este obligatorie relicențierea serviciului social prestat de către Căminul pentru Persoane Vârstnice Alba Iulia, s-a solicitat acestei instituții predarea acestor bunuri către municipiul Alba Iulia în vederea înscrierii acestora în evidențele financiar-contabile ale Primăriei municipiului Alba Iulia.


Având în vedere faptul că aceste operațiuni financiar-contabile au fost îndeplinite, prin  adresa nr.1237/2026, înregistrată la Primăria municipiului Alba Iulia sub nr.29.227/2026, Căminul pentru Persoane Vârstnice Alba Iulia solicită demararea procedurilor legale pentru transmiterea de către Consiliul Local al municipiului Alba Iulia în administrarea acestei instituții a bunurilor prevăzute în cuprinsul adresei, motiv pentru care s-a trecut la redactarea prezentului proiect de hotărâre, care vă este supus spre dezbatere și aprobare.

La redactarea proiectului de hotărâre, au mai fost avute în vedere dispoziţiile   art.861 alin.(3) și art.867 – 870 din Legea nr.287/2009 privind Codul civil, republicată, cu modificările și completările ulterioare și ale art.129 alin.(2) lit."c", coroborat cu art.129 alin.(6) lit.”a”, ale art.139 alin.(3) lit.”g”, ale art.196 alin.(1) lit.”a”, ale art.298 – art.301 din OUG nr.57/2019 privind Codul Administrativ, cu modificările și completările ulterioare.

